Borgerrådgiverens beretning 2014 
Sagsfremstilling 
80.                 Borgerrådgiverens beretning 2014 - Åbent 
  
  
SAGENS INDHOLD 
Favrskov Kommunes borgerrådgiverfunktion skal fremlæge en årlig beretning for Byrådet.  
  
Formålet med borgerrådgiveren er at styrke dialogen mellem borgerne og [adresse] samt bidrage til 
sikring af borgernes retssikkerhed i forbindelse med kommunens sagsbehandling og faktiske 
forvaltningsvirksomhed.  
  
I den årlige beretning skal borgerrådgiverfunktionen redegøre for sin virksomhed, herunder for forhold, der ikke 
findes tilfredsstillende i kommunens sagsbehandling, borgerbetjening mv. Borgerrådgiveren kan i den forbindelse 
komme med forslag og anbefalinger til Byrådet og/eller forvaltningerne.  
  
Dette er borgerrådgiverens anden beretning, og den omfatter perioden fra 1. januar til 31. december 2014. 
  
Borgerrådgiverfunktionen blev oprindeligt etableret i et samarbejde med [adresse], Randers og Skanderborg 
Kommuner. Med virkning fra 1. april 2015 er borgerrådgiverfunktionen blevet udvidet til også at omfatte Horsens 
Kommune. Beretningen indeholder alene forhold relateret til [adresse].  
  
Borgerrådgiverfunktionen, der består af tre fuldtidsansatte borgerrådgivere, kan kontaktes telefonisk alle ugens 
dage og er til stede i [adresse] (Hinnerup administrationsbygning) tirsdag, torsdag og fredag. 
  
VURDERING 
Det fremgår af beretningen, at der i perioden har været 189 henvendelser til borgerrådgiverfunktionen med følgende 
fordeling: 
  
 
Byråd 
24. juni 2015 
Sagsnr. 710-2012-
141507 
Dok.nr. 710-2015-
162545 
Sagsbehandler 
DPJMH 
  
Tidl. politisk behandling 
  
Forventet sagsgang 
ØK, BY 
Lovgrundlag 
Lov om kommunernes styrelse og vedtægterne 
for borgerrådgiverfunktionen 
Børn og Skole 
 60 
Job og Økonomi 
 41 
Teknik og Kultur 
 26 
Social og Sundhed 
 25 
  
Af de 189 henvendelser er de 153 afsluttet med en samtale hos borgerrådgiveren, hvor borgeren har fået rådgivning 
og vejledning om lovgivningen, sagsbehandlingsreglerne og det forventede sagsforløb. Det er borgerrådgiverens 
vurdering, at samtalerne har ført til, at borgerne ikke længere er utilfredse med sagsbehandlingen eller har fået en 
større forståelse for forløbet og dermed lettere kan acceptere kommunens afgørelse.  
  
I 24 tilfælde har borgerrådgiveren formuleret og videresendt borgerens klage til besvarelse i den relevante afdeling. I 
otte tilfælde har borgerrådgiveren benyttet det såkaldte dialogprincip, jf. nedenfor. I tre tilfælde har borgerrådgiveren 
deltaget som bisidder for en borger, og i et tilfælde har borgerrådgiveren været en borger behjælpelig med at 
udforme en klage.  
  
Dialogprincippet anvendes fx i situationer, hvor en borger henvender sig med et akut problem, og borgerrådgiveren 
vurderer, at dette kan løses hurtigt af den pågældende afdeling/sagsbehandler. Borgerrådgiveren kontakter 
afdelingen telefonisk, for at få dem til at hjælpe med at løse borgerens problem. Der tages derfor ”direkte kontakt” i 
disse situationer fremfor anvendelse af den sædvanlige procedure, hvor der sendes en skriftlig henvendelse til en 
afdeling med en svarfrist på tre uger.  
  
I beretningen gives en kort beskrivelse af henvendelserne inden for de forskellige forvaltninger.   
  
Det er borgerrådgivernes overordnede indtryk, at afdelingerne i [adresse] udarbejder besvarelser af en 
meget høj kvalitet. Det vil sige, at borgeren får svar på sin klage eller sine spørgsmål på en forståelig og overskuelig 
måde i et venligt, let forståeligt sprog med en imødekommende og anerkendende tone.  
  
Det er endvidere borgerrådgivernes indtryk, at langt de fleste svar indeholder en beklagelse over de oplevelser, som 
borgeren har klaget over og grundige redegørelser og forklaringer på den sagsbehandling, der er foretaget i sagen. 
Endvidere bærer afdelingernes besvarelser i høj grad præg af invitation til dialog, mulighed for at stille supplerende 
spørgsmål eller en opfordring til, at borgeren kommer til et møde med afdelingen.   
  
Det er direktionens vurdering, at årsberetningen afspejler, at de forskellige forvaltninger løbende arbejder med at 
optimere sagsbehandlingen. Der er bl.a. stort fokus på at optimere kommunikationen med borgerne, hvilket bl.a. 
sker gennem anvendelse af forskellige arbejdsmetoder som fx Styrket Borgerkontakt.   
  
ØKONOMI 
Der er ingen økonomiske konsekvenser.  
  
INDDRAGELSE 
Borgerrådgiverens beretning offentliggøres på kommunens hjemmeside. 
  
INDSTILLING 
Kommunaldirektøren indstiller til Byrådet: 
  
1.    At borgerrådgiverens beretning for 2014 godkendes.  
  
BESLUTNING 
  
Økonomiudvalget, 16. juni 2015: 
Fraværende: Bobby Østergaard 
  
Indstilles godkendt. 
Generelt vedrørende Favrskov Kommune 
 24 
Uden for borgerrådgiverens kompetence 
 13 
I alt 
189 
  
Bilag 
  
  
  
  
Byråd, 24. juni 2015: 
Fraværende: Mathilde Berg 
  
Godkendt. 
Borgerrådgiverens beretning 2014 
710-2015-152804 
Vedtægter - borgerrådgiverfunktionen 
710-2013-84915 
